
Narva linna haljastuse arengukava 2008-2014 koostamise algatamine 

ja lähteülesande kehtestamine

1. Asjaolud ja menetlemise käik

Seoses sellega, et linn peab täitma Narva linna arengukavas 2008-2010 ja Narva linna arengustrateegias 2020 seatud eesmärke, tekkis vajadus haljastuse olukorda ja seisundit analüüsiva ning pikemaajalisi tegevusi ja arengusuundi sisaldava dokumendi ehk arengukava järele, mille põhieesmärgiks on linnaruumi, eelkõige selle haljastatud osa korrastamine ja hooldus, lähtudes säästva arengu printsiibist. 

Arengukava koostamise aluseks on otsus selle algatamiseks ja kinnitatud lähteülesanne.
2. Õiguslikud järeldused

Kohaliku omavalitsuse korralduse seaduse (KOKS) § 22 lõike 1 punkti 37 kohaselt, volikogu ainupädevusse kuulub seadusega volikogu pädevusse antud küsimuste otsustamine.

KOKS § 37 lõike 1 kohaselt linnal peab olema arengukava. Arengukava KOKS tähenduses on omavalitsusüksuse pika- ja lühiajalise arengu eesmärke määratlev ja nende elluviimise võimalusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi ning on aluseks erinevate eluvaldkondade arengu integreerimisele ja koordineerimisele. 
KOKS § 37 lõike 2 kohaselt kõik seaduse alusel kohalikule omavalitsusele kohustuslikud valdkonnapõhised arengukavad, linna arengukava ning üldplaneering peavad olema omavahel seotud ning ei tohi olla vastuolus. 
KOKS § 37 lõike 5 kohaselt omavalitsusüksus korraldab avalike arutelude kaudu kõigi huvitatud isikute kaasamise arengukava koostamise protsessi ning tagab kehtestatud arengukava järgimise. Teade arengukava ja selle muutmise eelnõu avalikustamise kohta avaldatakse maakonnalehes ja linnavalitsuse veebilehel. Avaliku väljapaneku kestus ei või olla lühem kui kolm nädalat. 

Narva Linnavolikogu 28. 09.2006 määrusega nr 42 kinnitatud “Narva linna arengudokumentide menetlemise korra” § 17 lõike 1 ja § 24 kohaselt linna valdkonnapõhise arengukava koostamise algatamise ja lähteülesande kehtestamise kohta otsustab Linnavolikogu.

3. Otsus
3.1. Algatada Narva linna haljastuse arengukava koostamine ja kehtestada lähteülesanne vastavalt lisale.

3.2.  Narva Linnavolikogu kantseleil teha otsus teatavaks Narva Linnavalitsusele.

3.3.  Narva Linnavalitsusel avaldada otsus linna kodulehel.

4. Otsuse vaidlustamine
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
5. Rakendussätted

Käesolev otsus jõustub seaduses ettenähtud korras
Mihhail Stalnuhhin

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narva linna haljastuse arengukava 2008-2014 koostamise algatamiseks ja lähteülesande kehtestamisest vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

